Ерохин, Дмитрий Юрийы фырт
Дмитрий Ерохин (, райгуырдис 1979-æм азы 1 ноябры Новокузнецкы сахары) у уæрæсейаг спортсмен-уарзæг, ультрамарафонец (трейлраннер), спортивон активист, спорт æмæ æнæниз цардыуаджы парахатгæнæг. У Уæрæсейы географион æмбалады уæнг æмæ Википедийы редактор. Йæ дæсныйадмæ гæсгæ у юрист.

Ерохин спортыл никуы æнувыд уыдис, цалынмæ 26-аздзыдæй нæ бакастис Андрей Чирковы чиныг «Бег в помощь». Уыцы рæстæгæй сси номдзыд згъорæг, згъордта-иу боны дæргъы 70-80 километры бæрц, йæ тæккæ зындгонд марафон уыдис Сочийы зымæгон олимпиаг хъæзтыты размæ, уæд уый згъоргæ æрбацыдис Мæскуыйæ Сочимæ, йæ маршруты дæргъ сси 1700 километры.

2017-æм азы Ерохины зæрды уыдис Сахалины сакъадах йæ цæгатæй йæ хуссармæ разгъорын. Уыцы цауимæ баст у «вики-экспедици», згъоргæ-згъорын иста къамтæ Викикъæбицæн, цæрæнуæтты та-иу фембæлдис журналисттæ æмæ бæнæттон цæрджытимæ. Йæ пълан йæ къухы бафтыд.

Ерохин Ирыстоны 
2017-æм азы июлы Дмитрий Ерохин згъордта æртæбонон марафон Цæгат Ирыстоны фенддæгты ууылты, марафоны алы бон дæр згъоргæ кодта 80 км бæрц. Спортсмены фæнды 2020-æм азы ноябры ногæй Ирыстонмæ æрбацæуын ног къамтæ сисынмæ Википедийæн.

Фиппаинæгтæ 

Википедисттæ
Уæрæсейы спортсментæ-уарзджытæ
Новокузнецчы чи райгуырдис, уыдон
1979-æм азы чи райгуырдис, уыдон